ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013802

ขอให้ซ่อมแซมท่อระบายน้ำชำรุด บริเวณ ซอยยศเส ถนนกรุงเกษม แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร จุดสังเกต อยู่บริเวณหน้าปากซอยฯ ฝั่งตรงข้ามกับธนาคารกสิกรไทย เนื่องจากผู้ร้องแจ้งว่าในบริเวณดังกล่าว พบเห็นฝาท่อระบายน้ำชำรุด จำนวน 1 จุด มีลักษณะท่อทรุดตัวลง และมีหินทับขวางทางระบายน้ำ เมื่อฝนตกหนักมากๆ ใช้ระยะเวลานานในการระบายน้ำออก ทำให้เกิดน้ำท่วมขังในพื้นที่ ส่งผลให้ผู้ร้องและประชาชนไม่ได้รับความสะดวกในการสัญจร และอาจเกิดอุบัติเหตุหรืออันตรายกับผู้ที่สัญจรผ่านไปมาได้ จึงทำให้ได้รับความเดือดร้อนเป็นอย่างมาก ประสบปัญหาระยะเวลาประมาณ 1 ปีแล้ว เบื้องต้นผู้ร้องเคยแจ้งเรื่องไปยังฝ่ายโยธา ของสำนักงานเขตป้อมปราบศัตรูพ่าย โดยเจ้าหน้าที่ฯ แจ้งว่าจะเข้ามาตรวจสอบในพื้นที่ แต่จนถึงปัจจุบัน (วันที่ 4 เมษายน 2566) ยังไม่มีการแก้ไขแต่อย่างใด ประกอบกับประชาชนในพื้นที่พยายามจะแก้ไขปัญหาดังกล่าว เพราะเห็นว่าใกล้ถึงช่วงหน้าฝน เกรงว่าจะได้รับความลำบากมากขึ้นกว่าเดิม จึงประสงค์ให้หน่วยงานที่เกี่ยวข้องพิจารณาเร่งดำเนินการซ่อมแซมฝาท่อระบายน้ำชำรุด เพื่อบรรเทาความเดือดร้อน ให้แก่ประชาชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata